bakit ang masamang gawa at katalasan ay inaaaring malaking sangkap ng bayang kastila gayong wala siyang makakapantay kung sa pagkamahal na tao, sa pagkamapagmataas at sa pagkamahaldika? sapagkat ang tagalagda namin ng kautusan, sa loob ng lalong mabuting adhika, ay nangag alinlangan sa kaniyang pagkamahal, sinugatan ang kaniyang kataasan at hinamon ang kaniyang pagkamahaldika! ibig ninyong gumawa sa espana ng isang daanan sa gitna ng mga talampas? kung gayoy lagyan ninyo doon ng isang babalang magahasa na ipinagbabawal ang magdaan, at iiwan ng bayan, na tumututol sa pagbabawal, ang daanan upang mangunyapit sa mga bato. sa araw na ipagbawal sa espana ang kabaitan, ng isang manggagawa ng kautusan, at ipaganap na sapilitan ang kasamaan, sa kinabukasan ay mabait na lahat ang tao! huminto ang dominiko, at pagkatapos ay nagpatuloy: ngunit masasabi ninyong lumalayo tayo sa salitaan; magbabalik ako.